Itali: Një familje i neglizhoi paralajmërimet deri kur koronavirusi hyri në shtëpinë e tyre 
Nigasi Kibromi u sëmur pasi një klient me simptoma shkoi në dyqanin e tij. Më pas gruaja e tij, Hana u sëmur më rëndë, pasi ka një sëmundje kronike veshkash. Ajo u shtrua në spital, ndërsa Nigasi u vetëizolua.
Negasi Kibromit i kujtohet dita kur u ndje i sëmurë për herë të parë. Ai kishte qenë duke punuar në dyqanin e tij me paisje elektrike në Milano, kur një klient hyri për të kërkuar ndihmë për të blerë diçka. Negasi nuk i kushtoi rëndësi teshtimave të tij, por më vonë kur shkoi në apartamentin e tij mby dyqan, ku jeton me të shoqen dhe dy vajzat adoleshente, edhe ai filloi të tështinte. Ajo e enjte, më 18 mars shënoi fillimin e simptomave të Negasit me COVID-19, sëmundja e frikshme që ka hyrë në familjen e tij dhe është përhapur në gjithë botën. Milanoja është kryeqyteti i Lombardisë, rajoni i goditur më rëndë në vendin më të goditur nga koronavirusi. Deri të enjten në mbrëmje, Italia kishte regjistruar mbi 18 mijë të vdekur nga sëmundja, sipas studiuesve të . Që nga 8 marsi, banorët e Lombardisë dhe pjesëve të tjera të Italisë Veriore, kanë ndenjur të mbyllur në shtëpi, një karantinë e imponuar nga qeveria që disa ditë më pas, u vendos për gjithë vendin. Organizata Borërore e Shëndetësisë e shpalli COVID-19-ën si pandemi më 11 mars. Megjithatë, "ne nuk i kushtuam pothuajse asnjë vemendje asaj që na thoshin për virusin dhe për masat që duhej të merrnim", i tha Negasi që me origjinë është nga Etiopia, shërbimit të gjuhës Amharike në Zërin e Amerikës. Ditën pasi Negasi filloi të tështinte, e shoqja Hana Gezai u zgjua me temperaturë, diçka veçanërisht shqetësuese sepse ajo ka një sëmundje veshkash, Kur shkoi në spital për një dializë rutinë, ajo mezi mbushej me frymë. Hana rezultoi pozitive për COVID-19. Edhe Negasi, që kishte një kollë të thatë u diagnostikua. "Gruaja ime nuk del kurrë nga shtëpia. Unë ia ngjita sëmundjen dhe ajo është paciente me dializë", tha Negasi. Hana u shtrua në spital dhe iu lidh një bombol oksigjeni për ta ndihmuar të merrte frymë. Negasi u lejua të shkonte në shtëpi, por iu dha urdhër të vetëizolohej. Ai është mbështetur tek të bijat për ushqim dhe nevoja të tjera. Gloria and Kenean rrinë në apartamentin e tyre, duke marrë klasa online dhe duke bërë detyrat dhe njëkohësisht duke u kujdesur për prindërit dhe shtëpinë. Të afërm dhe miq u sjellin artikuj të nevojshëm si disinfektues dhe ilaç enësh, apo ushqime dhe ndonjëherë gatime. Ai thotë se ata "kanë dhënë ushqimeb dhe veshje për imigrantët në kohëra të vështir. Ne lutemi çdo ditë për ta", thotë ai. Hana ishte ende në spital po gjendja e saj po përmirësohej. Negasi tha se megjithëse ai e kalon kohën më të gjatë duke fjetur, ai ndjehet pak më i fortë dhe mund të shohë televizor ose të lexojë, përfshirë Biblën. "Flas me vajzat në telefon. Kur më thanë se ime shoqe mund të fliste, e mora në telefon dhe folëm pak", thotë ai. Por ka pasur një zhvillim të ri shqetësues. Të dyja vajzat kishin temperaturë në fillim të javës dhe punonjësit e shëndetësisë shkuan në shtëpitë e tyre që t'u bënin testet për COVID-19. Të mërkurën Gloria foli me një doktor që udhëzoi që vajzat të ndaheshin dhe Kenean të vetëizolohej.